钦定古今图书集成/明伦汇编/官常典/第650卷 > 刘绵祚
## 钦定古今图书集成/明伦汇编/官常典/第650卷 > 刘绵祚

按《武进县志》：“绵祚，字季延，崇祯十四年辛未进士，授
江西永丰知县。丰距赣州百馀里，赣属九连山界连
楚、闽、江、广四省，寇窟其中，流毒无尽。绵祚辛未十二
月莅任，即入赣州谒虔抚，躬履其地，图灭此朝食，申
请各省巡抚会剿，独广抚熊文灿命参将张一杰统
兵应之。守备以下，委绵祚节制调遣。壬申六月，贼薄”
城下。绵祚败贼于沙溪，再败贼表湖。此地为江右全
省门户，预伏重兵待之，奋勇夹击两昼夜，斩馘无算。
仍率守备吴名魁等直入贼巢，安抚贼众，巨寇悉平。
广抚熊文灿、江抚解学龙会题，正在议叙，而积劳成
疾，请告归里。部议“外官告病，例应致仕。因绵祚平寇
奇功，旨下该抚按，候其病痊起补优”擢。寻卒于家。永
丰绅士请祀“名宦”，又立专祠祀之。